b'\n_START_ARTICLE_\nHNK Mitnica Vukovar\n_START_SECTION_\nPovijest\n_START_PARAGRAPH_\nHNK Mitnica osnovan je 28. o\xc5\xbeujka 2008. godine, a osnovali su ga hrvatski ratni vojni invalidi i hrvatski branitelji sa podru\xc4\x8dja vukovarskog gradskog naselja Mitnica._NEWLINE_HNK Mitnica osnovali su hrvatski branitelji na Mitnici, \xc5\xbeele\xc4\x87i na taj na\xc4\x8din dugogodi\xc5\xa1nju tradiciju rekreativnog igranja nogometa na Dudiku (sada\xc5\xa1njem igrali\xc5\xa1tu) uokviriti u jedno zdravo \xc5\xa1portsko dru\xc5\xa1tvo koje \xc4\x87e okupljti sve generacije a posebno najmla\xc4\x91e, te tako unaprijediti dru\xc5\xa1tveni \xc5\xbeivot na Mitnici._NEWLINE_Klub se sa seniorskom mom\xc4\x8dadi uklju\xc4\x8dio u natjecanje u tre\xc4\x87oj \xc5\xbdNL od sezone 2011./12._NEWLINE_Glavni razlog osnivanja kluba bilo je nedovr\xc5\xa1eno nogometno igrali\xc5\xa1te na Mitnici, te nepostajanje niti jednog \xc5\xa1portskog dru\xc5\xa1tva u njihovom naselju, a interes za \xc5\xa1port poglavito nogomet je ogroman._NEWLINE_Prve utakmice igrali su u prigradskom naselju Sotin._NEWLINE_Stadion na mjestu Spomen-park Dudika (nedaleko od spomenika) otvorili su 5. svibnja 2012. godine, a prvu slu\xc5\xbebenu utakmicu na svojem stadionu odigrali su 13. svibnja 2012. godine.'